Villa Valmarana (Lisiera)
<s>Villa Valmarana je renesansna vila u naselju Bolzano Vicentino pokraj sjevernotalijanskog grada Vicenze, koju je projektirao Andrea Palladio.</s>

<s>Historija i karakteristike 
Današnja vila vrlo je različita od one kakva je trebala biti po Palladijevom projektu koji je napravio oko 1563. za Gianfrancesca Valmarana.</s><s>Kako je ona trebala izgledati pokazao je sam Palladio u svom traktatu I quattro libri dell'architettura gdje je objavio njenu gravuru.</s><s>To je trebala biti građevina s lođama na kat, zatvorena s bokova dvama tornjićima.</s>

<s>Zna se da je gradnja vile obustavljena 1566. zbog smrti naručioca Gianfrancesca.</s><s>Imanje i započetu gradnju je vjerojatno nasljedio Leonardo Valmaran, sin njegovog brata, koji je zapao u ekonomske probleme.</s><s>Zbog tog lođa na katu nikad nije podignuta, a sam centralni sektor dovršen je tako da je umjesto lođe izgrađena neka vrsta atike.</s>

<s>Vila je gotovo uništena bombardiranjem za vrijeme Drugog svjetskog rata, pa je tek nedavno ponovno obnovljena.</s><s>Godine 1996. uvrštena je na UNESCO-vu Listu mjesta svjetske baštine u Evropi kao jedan od objekata lokaliteta Historijski centar Vicenze i Palladijeve vile.</s>

<s>Izvori</s>

<s>Vanjske veze</s>

<s>Villa Valmarana, Bolzano Vicentino (VI) (na portalu Palladio museum)</s>

<s>Valmarana
Valmarana
Renesansne građevine u Italiji
Paladijeve građevine
Svjetska baština u Italiji</s>

